open-index/open-wikipedia-markdown huggingface dataset:
The Power

***The Power*** er en amerikansk science fiction-thriller fra 1968 regissert av Byron Haskin. Filmen handler om en professor ved et universitet som forsøker å stansen en maktsyk person med paranormale evner. Men først må han identifisere hvem denne personen er. Hovedrollene spilles av George Hamilton, mens andre sentrale roller spilles av Suzanne Pleshette og Michael Rennie. Filmen er basert på en roman med samme tittel skrevet av Frank M. Robinson.

## Handling
Professor Henry Hallson, en antropolog, oppdager bevis på en person med psykiske evner blant sine medarbeidere i et laboratorium. Hans kollegaer inkluderer biolog Dr. Jim Tanner, genetiker Dr. Margery Lansing, en fysiker Dr. Carl Melnicker, biolog Dr. Talbot Scott, og styreleder Norman Van Zandt, som alle arbeider for Arthur Nordlund fra myndighetene. Etter en advarsel fra Hallson om at en av dem har et super-intellekt utover menneskelig måling, og som er i stand til å kontrollere andre menneskelige sinn, utfører de en test med telekinese.

Men senere den kvelden blir Hallson funnet drept i laboratoriet, med navnet "Adam Hart" skrevet på et papir funnet på kontoret hans. Hallsons enke Sally Hallson forteller at "Adam Hart" var navnet på ektemannens gamle barndomsvenn. Politiet kontroller bakgrunnene til medlemmene av komiteen som Hallson var medlem av, og Tanner blir umiddelbart mistenkt i drapet når han tilsynelatende har løyet om hans fremtredende akademiske prestasjoner. Faktisk har alle poster som dokumenterer fortiden hans blitt slettet på uforklarlige måter.

Tanner besøker Hallsons hjemby, og de oppdager at Adam Hart er overmenneskelig, og forskjellige mennesker som gir forskjellige beskrivelser av utseendet hans, og andre følger fremdeles kommandoer som Hart skal ha gitt dem flere år tidligere. Samtidig som Tanner forsøker å avdekke det overmenneskelige, blir Melnicker og Van Zandt myrdet. Talbot Scott, i panikk over det som skjer, blir til slutt skutt av politiet. I et siste oppgjør skal Tanner forsøke å konfrontere den tilsynelatende ubeseirelige Adam Hart.

## Om filmen
*The Power* fikk 3 av 4 stjerner av den amerikanske filmkritikeren Leonard Maltin.

### I Norge
Den ble satt opp på norske kinoer under tittelen *Makten*.

## I rollene
* George Hamilton – Professor Jim Tanner
* Suzanne Pleshette – Professor Margery Lansing
* Michael Rennie – Arthur Nordlund
* Arthur O'Connell – Professor Henry Hallson
* Earl Holliman – Professor Talbot Scott
* Nehemiah Persoff – Professor Carl Melnicker
* Richard Carlson – Professor Norman E. Van Zandt
* Gary Merrill – Policeman Mark Corlane
* Yvonne De Carlo – Mrs. Sally Hallson
* Barbara Nichols – Flora 
* Aldo Ray – Bruce 
* Celia Lovsky – Mrs. Hallson (Henrys mor)
* Vaughn Taylor – Mr. Hallson (Henrys far)
* Ken Murray – Fred Grover (man at party)
* Beverly Powers – Sylvia 
* Miiko Taka – Mrs. Van Zandt
* Lawrence Montaigne – Briggs

## Referanser


## Eksterne lenker
* 
* Filmtrailer (YouTube)
Tromsøstudentenes Idrettslag

**Tromsøstudentenes Idrettslag** (TSI) er et idrettslag i tilknytning til Universitetet i Tromsø. TSI er i dag Nord-Norges største idrettslag, og et av Norges største studentidrettslag med over 2000 medlemmer, hvorav rundt 900 er direkte tilknyttet en undergruppe.

## Historie
TSI ble grunnlagt 2. februar 1977, og etter et halvt år hadde det 100 medlemmer fordelt på volleyball, fotball og innetrim. Hovedstyret så tidlig for seg at det skulle bygges en egen idrettshall, men det skulle ta noen år. Først i 2001 ble Studentidrettshallen Kraft bygget, men er i dag svært viktig for studentidretten i Tromsø. I 1983 var klubbens totale budsjett på 33 000,- det i sterk kontrast til dagens samlede budsjett på 1 650 000,- kr.

## Mestvinnende undergrupper

## Undergrupper
SUT (Studentenes Undervannsklubb Tromsø) var den første undergruppen i TSI, men etter de har det fulgt mange.

### Kampsportgrupper
* Aikido
* Basketak
* Boksing
* Judo
* Shorin Ryu (karate)

### Lagidretter
* Amerikansk Fotball: TSI Amerikansk Fotball er en undergruppe i TSI og har kallenavnet Trailblazers. Gruppen ble tatt opp under årsmøtet i 2018, og kom fra idrettslaget Tromsø Trailblazers.
*Basketball
* Fotball
* Futsal
* Handball
* Innebandy
* Ishockey
* Kajakkpolo
* Surk (Undervannsrugby)
* Volleyball

### Turgrupper
* Fjellgruppa
* TULL

### Diverse
* Badminton
* Biljard
* Dansademika
* Langrenn
* Styrkeløft
* Surf
* SUT (dykking)
* Trimsvømming
* Trulle (kajakk)

## Eksterne lenker
* 
* Studentidrett
Todimensjonal

**2D** eller **todimensjonal** innebærer at det finnes to dimensjoner på en flate; høyde og bredde, akkurat som en firkant. Ved hjelp av koordinatene *x* og *y* (to dimensjoner) kan vi finne frem på flaten. Todimensjonale objekter har ikke dybde, noe blant annet terninger har. 2D er et matematisk verktøy, men blir også brukt i videospill og informatikk. 

I matematikk blir 2D brukt i blant annet geometri, mens i videospill blir det brukt som et perspektiv, som i Grand Theft Auto 1 og 2.

En dataskjerm kan f.eks. bare vise todimensjonale bilder, selv om den kan gjøre det på en måte som får det til å se ut som 3D og selv om det er en tredimensjonal virkelighet som skal fremstilles. En sirkel er todimensjonal, mens en kule er tredimensjonal.
Kymmene

**Kymmene** (finsk: *Kymi*) er en tidligere kommune i landskapet Kymmenedalen i Finland. Kommunen var enspråklig finsk.  Kymmene hadde  innbyggere i 1973 og et areal på 160&nbsp;km². 

Kommunene Kymmene og Karhula ble slått sammen med byen Kotka 1. januar 1977. 

## Referanser
Arendal lotteforening

**Arendal lotteforening** er en av Norges eldste lotteforeninger.

Lotteforeningen ble etablert 12. februar 1936, da under «Norske Kvinners Frivillige Verneplikt» (**NKFV**) som Norges lotteforbund hette da.

Etter andre verdenskrig holdt lotteforeningen til i bunnen av Vestregate, inngang Strømsbuveien, i andre etasje. De var mye i Hove leir da det var norske soldater der etter at tyskerne hadde blitt sendt hjem, samt at de samarbeidet mye med Heimevernet. Når det var skip fra den norske marine på besøk stilte også lottene seg til disposisjon i velferdstjenester. De stilte også med suppekjøkken under idrettsarrangementer som skirenn og lignende. Lottene fikk skyteopplæring med Luger-pistoler og Krag-Jørgensen rifler på Ugland skytterlag sin bane.

## Arkiv
Arkivet etter Arendal lotteforening befinner seg på KUBEN i Arendal. Arkivet omfatter styreprotokoller, regnskap, korrespondanse og medlemsinformasjon. 

## Referanser


## Eksterne lenker
*
Andreas Ostler

**Andreas Benedikt «Anderl» Ostler** (født 21. januar 1921, død 24. november 1988) var en tysk sportsutøver som deltok i de olympiske leker 1952 i Oslo og 1956 i Cortina d'Ampezzo.

Ostler ble olympisk mester i bobsleigh to ganger under Vinter-OL 1952 i Oslo. Han var med på de tyske lagene som vant både toer- og firerbob.

Ostler ble verdensmester i bobsleigh i både toer- og firerbob i 1951.

Han var Tysklands flaggbærer under åpningsseremonien ved vinter-OL 1956 i Cortina d'Ampezzo.
  
## OL-medaljer
* 1952  Oslo -  **Gull** i bobsleigh, toerbob  Tyskland
* 1952  Oslo -  **Gull** i bobsleigh, firerbob  Tyskland

## Referanser

## Eksterne lenker
*
Arkeologiåret 1995

**Arkeologiåret 1995** er en oversikt over blant annet utgravninger, fødte og avdøde personer med tilknytning til arkeologi i 1995.

## Utgravninger
* Neolittisk funnsted i Göbekli Tepe.

## Funn
* 18. januar – Sør i Frankrike oppdages et nettverk med grotter som inneholder tegninger. Tegningene er mellom 17&nbsp;000 og 20&nbsp;000 år gamle. 
* «H. L. Hunley» blir gjenfunnet av Clive Cussler og National Underwater and Marine Agency etter et 14-års søk.
* Theban Mapping Project gjør kjent den store størrelsen til KV5.
* Wes Linster oppdager det første intakte skjelettet av *[[Bambiraptor feinbergi]]*.

## Priser
*R. Ross Holloway mottar Gullmedalje for fremragende innsats innen arkeologi av Archaeological Institute of America (AIA).

## Andre hendelser
*Databasen over oldtidsskulpturer Arachne (Arkeologisk database) startes.

## Dødsfall
*7. februar – Massimo Pallottino, italiensk arkeolog (født 1909)
*12. september – Grahame Clark, britisk arkeolog (født 1907)
*Nereo Alfieri, italiensk arkeolog (født 1914)
Friedrich Kuhn

**Frederich «Fritz» Kuhn** (født 24. oktober 1919, død januar 2005) var en tysk sportsutøver som deltok i de olympiske leker 1952 i Oslo.

Kuhn ble olympisk mester i bobsleigh under Vinter-OL 1952 i Oslo. Han var med på det tyske laget som vant firerbob foran USA og Sveits. De andre på laget var Andreas Ostler, Lorenz Nieberl og Franz Kemser.
  
## OL-medaljer
* 1952  Oslo -  **Gull** i bobsleigh, firerbob  Tyskland
 
## Referanser


## Eksterne lenker
*
Kammerkoret GNEIS

**Kammerkoret GNEIS** var basert i Bergen. De fremførte først og fremst ny kormusikk av nålevende, vestnorske komponister. Koret ble stiftet av dirigent Tore Kloster i 2005, som dirigerte koret til det ble lagt ned i 2021. 

Koret har spilt inn platene *Aldri før,* (2006) med musikk av Knut Vaage, Magnar Åm, Torstein Aagaard-Nilsen, Eilert Tøsse og Glenn Erik Haugland og *URD* (2020) med musikk av Solveig Sørheim til tekster av Ruth Lillegraven. Koret hadde et tett samarbeid med komponister knyttet til vestlandet, og det har urfremført en rekke verk. Bl. a. *Credomotett* av Eilert Tøsse, *Til eit Astrup-bilete* og *Den lange svevnen* av Knut Vaage, *The end of kings* av Eva Pfitzenmaier og *Puls58* av Kathrine Bauck . Konsertprodusjonen "Feberhett hvisket i mørket"(2011) bestod hovedsakelig av bestillingsverk, og ble fremført som et helhetlig scenisk konsept skapt av scenograf Silje Sandodden Kise. "Bergens besyngelse" var en konsert bygd på flere bestillingsverk over Erlend O. Nødtvedt sine tekster, fremført på flere lokasjoner i Bergen under festivalen Borealis i 2017.   

Kammerkoret GNEIS har hatt flere konsertturneer i Hordaland: "Tonar i vestavind – vestnorsk korpoesi i et Hauge-år" (2008) og "Fra to sider" (2010). I 2014 ble konserten "Julekonsert med Kammerkoret GNEIS" livestreamet av NRK. 

De siste årene arbeidet koret også med egne komposisjoner basert på improvisasjon.

## Referanser


## Eksterne lenker
* Korets hjemmeside
* Kammerkoret GNEIS på Facebook
* Spem in alium
Sankta Sunniva Kammerkor

**Sankta Sunniva Kammerkor** (**StaS**) er et blanda kor for unge sangere som ønsker å utvikle seg som ensemblesangere i Bergen. Koret ble startet av Tore Kloster i januar 2002 under navnet Sankta Sunniva Ungdomskor. Sankta Sunniva Kammerkor bruker ofte og gjerne navneforkortelsen StaS. Koret er et tilbud til unge sangere med interesse for god, klassisk kormusikk. Medlemmene er i alderen 18–30 år. StaS har både norsk og utenlandsk kirkemusikk, madrigaler og folkeviser på repertoaret. Koret arbeider med alt fra renessansemusikk til helt nyskrevet musikk. I 2010 ble koret en del av Bergen Domkirke menighets aktivitetstilbud, og fikk øvingssted i Johanneskirken i Bergen på onsdager kl. 18.45. Koret ble fra starten av ledet av grunnleggeren Tore Kloster, men er per 2022 ledet av dirigent Eivind Berg.

## Virksomhet
StaS har hatt konserter mange steder rundt om i Bergen, inkludert Domkirken, Håkonshallen og Grieghallen, men de har også turnert ellers på Vestlandet og hatt flere konserter i Oslo.

Koret fremfører kirkemusikk og verdslig musikk i den europeiske kortradisjonen. Repertoaret er i hovedsak a cappella, men koret har minst ett prosjekt hvert år der sangerne får prøvd seg som solister i verk fra barokken akkompagnert av orkester. Koret blir dirigert av Eivind Berg. 

Koret har årlige konsertturer til London, og har gjennomført lengre utenlandsturneer blant annet til Transilvania, Latvia, Ungarn, Toscana i Italia, Tsjekkia og Russland, Latvia og Litauen.

## Referanser


## Eksterne lenker
* Sankta Sunniva Kammerkors nettsider Besøkt 30. september 2022.
*StaS på Facebook Besøkt 30. september 2022.
*StaS på Instagram Besøkt 30. september 2022.
Nikita Filatov

**Nikita Filatov** (russisk: Никита Васильевич Филатов, født 25. mai 1990 i Moskva) er en russisk ishockeyspiller som spiller på det russiske landslaget og Columbus Blue Jackets i NHL. Columbus har besluttet å låne ut Filatov til den russiske KHL klubben CSKA for resten av sesongen 09/10. Han fikk 13 kamper i NHL, og scoret 2 mål for Columbus Blue Jackets i årets sesong.

## Referanser


## Eksterne lenker
*
Stanley Benham

**Stanley «Stan» Delong Benham** (født 21. desember 1913, død 22. april 1970) var en amerikansk bobkjører som deltok i de olympiske leker 1952 i Oslo.

Benham vant to olympiske sølvmedaljer i bobsleigh under Vinter-OL 1952 i Oslo. Han var med på de amerikanske lagene som kom på andreplass i både toer- og firerbob bak  Tyskland.

Benham ble verdensmester i firerbob i både 1949 og 1950.

## OL-medaljer
* 1952  Oslo -  Sølv i bobsleigh, toerbob  USA
* 1952  Oslo -  Sølv i bobsleigh, firerbob  USA
 
## Eksterne lenker
*
Stephan Waser

**Stephan Waser** (født 10. mars 1920, død 19. juni 1992) var en sveitsisk bobkjører som deltok i de olympiske leker 1952 i Oslo.

Waser vant to olympiske bronsemedaljer i bobsleigh under Vinter-OL 1952 i Oslo. Han var med på de sveitsiske lagene som kom på tredjeplass i både toer- og firerbob bak Tyskland og USA.

Waser ble verdensmester i toerbob i både 1947 og 1950.

## OL-medaljer
* 1952  Oslo -  Bronse i bobsleigh, toerbob  Sveits
* 1952  Oslo -  Bronse i bobsleigh, firerbob  Sveits

## Eksterne lenker
*
Masi

**Masi** (nordsamisk: **Máze**) er ei bygd i Kautokeino kommune i Finnmark. Bygda har en befolkning på rundt 200, hvorav rundt 98&nbsp;% er samer. Stedsnavnet er avledet av navnet på elva Mázejohkka, som betyr «elva som bukter seg».

I Masi ligger det en liten butikk, Oves Varesenter.

Finnmark fylkeskommunes tildelte i 2014 den årlige Bolystprisen til Maze bygdelag.

## Historie
I historia Novegiæ fra 1100-tallet beskrives et område kalt Finnmork der det bodde samer som levde av jakt og fangst. Masi-området lå innenfor området kalt Finnmork. Det ligger mange arkeologiske kultuminner i og rundt Masi, blant annet spor etter bosetning i perioden samisk jernalder (perioden fra år 0 til omtrent 1500). I Hirsaluohkka, ca 500 meter nord for kirken er det spor etter et mulig kjøttgjemme

Det er begrenset med historiske skriftlige kilder om befolkningen og området Masi før omkring midten av 1500-tallet; fra da av er de svenske skattelister fra Torne-lappmark tilgjengelige. Masi lå i grenseområdet mellom siidaene Affuiawähraby (Avjovarri) og LapaJerff (Lahpojavr).

Avjovarri- og Lahpojavri-siidaene var et stort geografisk område, slik at det ut fra skattelistene som er tilgjengelige, er vanskelig å si noe presist om antall personer som bodde og oppholdt seg i Masi-området på denne tiden. Peter Lorentz De Ferry Smith anslår i boken sin, Kautokeino og Kautokeino-lappene, fra 1938 befolkningen i disse to siidaene til omkring 100 personer i 1550. 

På 1600-tallet bodde det en svensk bonde ved navn Ifvar Kolare (1620-1710) i Masi. I 1674 ble Amund Is. Curtelius innsatt som den første presten i Kautokeino; han skal da ha bodd i Masi i en vinter. Han ble etterfulgt av presten Johannes Tornberg, som også bodde i Masi i starten.

Det finnes et sagn om en mann kalt Masi-Linka som bodde i Masi omtrent i tiden før kirken ble bygd. Historiene som ble fortalt om ham, gikk ut på at han eide mye jord, men likevel stjal en mengde rein fra samene i området. Dessuten stjal han sauer og annet fra sjøsamene ved kysten. En gang tok reineierne opp jakten på ham, og under flukten viklet han seg inn i tømmene til den reinen han hadde stjålet, falt ned i en fjellkløft og slo seg i hjel.

Da Thomas Von Westen var i Talvik i 1718, ble det besluttet, i samråd med presten Anders Filian og misjonærene Bloch og Lund (sogneprest i Talvik 1723-1728) at det i Masi skulle bygges en kirke. Masi kirke ble innviet i 1721.

På 1970-tallet fantes det planer for å sette bygda under vann, i forbindelse med utbygging av Alta-kraftverket. Alta-konflikten førte til at planene ble sterkt redusert.

14. mai 1986 ble brua over Masielva (Mázejohká) på riksvei 93 ødelagt av vann og ismasser i forbindelse med at en isdemning brast lenger oppe i vassdraget. Ingen mennesker ble skadet.

## Se også
*Maze naturreservat

## Referanser
James Atkinson

**James Neil «Jim» Atkinson** (født 10. januar 1929, død 31. juli 2010) var en amerikansk bobkjører som deltok i de olympiske leker 1948 i St. Moritz.

Atkinson vant en olympisk sølvmedalje i bobsleigh under vinter-OL 1948 i St. Moritz. Han var med på det amerikanske laget som kom på andreplass i firerbob bak Tyskland. De andre på laget var Stanley Benham, Patrick Martin og Howard Crossett.

Atkinson ble verdensmester i firerbob i 1950 i Cortina d'Ampezzo.

## OL-medaljer
* 1952  Oslo -  Sølv i bobsleigh, firerbob  USA

## Referanser


## Eksterne lenker
*
Jacob Berner

**Jacob Berner** (født 8. januar 1900 i Brooklyn, New York, død 6. august 1941 i Oslo) var en norsk fotballspiller. Berner ble født i USA, men familien flyttet tilbake til Norge samme år. Han spilte 25 landskamper for  i perioden 1923 til 1930, hvorav tre år som landslagets kaptein. Berners posisjon på banen var venstre ving.

Berners klubblag gjennom hele karrieren var Trygg/Oslo. Han var med på å vinne NM i ishockey med Trygg i 1935. Han har også fire landskamper for Norge i bandy.

## Referanser


## Litteratur
* Kunnskapsforlagets Idrettsleksikon, Rolf Bryhn og Knut Are Tvedt, Oslo. 1990. ISBN 82-573-0408-5

## Eksterne lenker
*
Arkeologiåret 1996

**Arkeologiåret 1996** er en oversikt over blant annet utgravninger, fødte og avdøde personer med tilknytning til arkeologi i 1996.

## Utgravninger
*Storskala, vidtfavnende horisontal utgravning begynner i Daepyeong, en stor bosetning fra  Mumun-periodens Korea (fortsetter til tidlig 2000).
*Arkeologiske utgravninger ved Uppåkra, Sverige innledes.

## Publiseringer
* Første utgave av e-journalen Internet Archaeology blir publisert.

## Funn
* 28. juli – Kennewickmannen
* 4. august – Seaton Carew-vraket

## Priser
*Wilhelmina F. Jashemski mottar Gullmedalje for fremragende innsats innen arkeologi av Archaeological Institute of America (AIA).

## Andre hendelser
* Yale Universitys Bonampak-dokumentasjonsprosjekt begynner på mayafunnstedet i Bonampak.

## Dødsfall

|-
|Januar
|7. || Seton Lloyd ||  || arkeolog og assyriolog ||align=center|93 ||align=center|1902 || 
|}
* 20. mars – Per Fett, norsk arkeolog (født 1909)
* 23. september – Stuart Piggott, britisk arkeolog (født 1910)
* 24. september – Stephen Edwards, britisk egyptolog (født 1909)
* 9. desember – Mary Leakey, britisk arkeolog og antropolog (født 1913)
* Jean Boisselier, fransk arkeolog som hovedsakelig beskjeftiget seg med Sørøstasia (født 1912)

## Referanser
André Filippini

**André Filippini** (født 13. september 1924 i Sion, død 19. november 2013 samme sted) var en sveitsisk bobkjører som deltok i de olympiske vinterleker 1948 i St. Moritz.

Filippini vant en olympisk bronsemedalje i bobsleigh under Vinter-OL 1952 i Oslo. Han var med på det sveitsike laget som kom på tredjeplass i firerbob, bak Tyskland og USA. De andre på laget var Fritz Feierabend Albert Madörin og Stephan Waser.

## OL-medaljer
* 1952  Oslo -  Bronse i bobsleigh, firerbob  Sveits

## Referanser


## Eksterne lenker
*
PostNord

**PostNord AB** er et svensk-dansk post- og logistikkforetak, stiftet som et svensk aksjeselskap med hovedkontor i Solna i Sverige. Foretaket eies av den svenske staten med 60 prosent og den danske staten med 40 prosent. Stemmene fordeles likt mellom den svenske og den danske staten. I 2019 ble Annemarie Gardshol ansatt som administrerende direktør for konsernet, med tiltredelse 1. november 2019. Christian Jansson var styreformann i konsernet per desember 2021.

PostNord ble stiftet som et moderselskap for de nasjonale postoperatørene Posten Sverige og Post Danmark, som offisielt fusjonerte med virkning fra 24. juni 2009. I henholdsvis 2015 og 2016 ble Posten Sverige og Post Danmark innlemmet i moderselskapet.

Konsernets logistikkvirksomhet besto tidligere av 16 selskaper i Norden. I 2013 ble denne delen samlet under en felles merkevare, med navnet PostNord Logistics, som endret navn til PostNord i 2014.

## Virksomheten i Norge
PostNord AS er den norske delen av det nordiske konsernet PostNord AB.  Hovedkontoret ligger på Alfaset i Oslo. Robin Olsen er administrerende direktør, mens Annemarie Gardshol er styreleder. I 2020 hadde den norske virksomheten en omsetning på 4,6 milliarder kroner, rundt 1500 fast ansatte, og rundt 900 innleide sjåfører. 
Selskapet har et landsdekkende distribusjonsnett med 25 avdelinger, sorteringsanlegg på Alfaset og Langhus, og jobber med nye terminalprosjekter i Drammen, Bergen, Langhus og Trondheim innen 2024.

### Historikk
Selskapet ble etablert i Norge i 1926 under navnet Tollpost for å gjennomføre fortolling og distribusjon av pakker fra utlandet. Gjennom fusjonen med biltransportselskapet Globe, som hadde blitt etablert i 1951, fikk selskapet navnet Tollpost/Globe, senere skrevet Tollpost Globe.

Tollposts opprinnelige logo var en T i en sirkel. Oslo Sporveier begynte å bruke en tilsvarende logo og fikk beholde denne mot å betale en erstatning til Tollpost. Globe hadde brukt en blåfarget logo, mens Tollpost opprinnelig hadde brukt sort og rødt. I 1976 fikk selskapet navnet Tollpost/Globe AS og logoen med en grind/tellemerke oppstod. Samtidig ble firmafargene gult og grønt valgt. Selskapet gikk over til en blå firmafarge etter årtusenskiftet.

I 2012 ble Eek Transport, Harlem Transport AS, Mereco AS og Byrknes Auto AS fusjonert inn i Tollpost Globe.

Tollpost Globe ble solgt til det svenske postvesenet i to omganger: 50 prosent av eierskapet ble overdratt fra danske DSV til Posten AB i 2001, mens resterende ble solgt til Posten AB i 2008. Da Posten AB og det danske postvesenet Post Danmark A/S fusjonerte i 2009, og dannet PostNord, var Tollpost Globe heleid av PostNord. Tollpost Globe skiftet navn til PostNord Logistics 2. januar 2014, og videre til PostNord AS 1. juni 2014.

## Referanser



## Eksterne lenker
* 

## Se også
* Posten Norge og Bring
Metropolitanskolen

**Metropolitanskolen** var en dansk skole med forskjellige adresser, senest beliggende i Struenseegade på Nørrebro i København. Skolen er blant annet kjent gjennom Hans Scherfigs roman *[[Det forsømte forår]]*.

Man antar den ble opprettet samtidig med Vor Frue Kirkes kapitel i 1209 og kaltes Domskolen eller Vor Frue skole. Ved kongelig resolusjon av 19. september 1817 fikk skolen sitt nåværende navn.
Mange bygninger i byen ble skadet under Københavns brann i 1795 og  bombardementet i 1807. Som følge av dette ble store deler av København gjenoppbygget i årene etter, og Metropolitanskolen var en av dem. 
Arkitekt C.F. Hansen arbeidet med prosjektet i perioden 1811–15 og den 23. april 1816 ble den nye skolebygningen innviet. I 2010 ble skolen sammenlagt med *Østre Borgerdyd Gymnasium* under det felles nye navn *Gefion Gymnasium*.

## Kilder
*Metropolitanskolen
*Guldalder C.F. Hansen
Giant Manufacturing

**Giant Manufacturing** er et taiwansk selskap etablert i 1972 og er etter eget utsagn verdens største produsent av kvalitetssykler. 

Selskapet har fabrikker i Taiwan, Nederland og Kina. Målt i markedsverdi er Giant det nest største i sykkelbransjen etter komponentprodusenten Shimano, med produksjon av mer enn 5 millioner sykler årlig.

Den norske tidligere profesjonelle terrengsyklisten Rune Høydahl var i en årrekke sponset av Giant Manufacturing.

I 2010 annonserte Giant Manufacturing planer om å investere $36 millioner i en fabrikk for produksjon av elbiler og sykler i Kina.

## Referanser
Giant

**Giant** kan vise til: 

* Giant (band), et heavy metal-band
* Giant Manufacturing, en produsent av sykler
* Giganten (1956), en film med originaltittel *Giant* fra 1956 med Elizabeth Taylor, Rock Hudson og James Dean
USA under Vinter-OL 1948

**USA under Vinter-OL 1948**. Sekstini sportsutøvere, femti ni menn og ti damer, fra USA deltok i ni sporter under Vinter-OL 1948 i St. Moritz. De deltok i alpint, bobsleigh, langrenn, kunstløp, skeleton, skihopping, skøyter, ishockey og kombinert. USA kom på fjerdeplass med tre gull-, fire sølv- og to bronsemedaljer. 

## Medaljer

 
## Medaljevinnerne

## Eksterne lenker
*  United States at the 1948 Sankt Moritz Winter Games  på Sports-reference.com/olympics
Tyrkia under Vinter-OL 1948

**Tyrkia under Vinter-OL 1948**. Fire sportsutøvere fra Tyrkia, alle menn, deltok i én sport, alpint, under Vinter-OL 1948 i St. Moritz. Tyrkia vant ikke noen medaljer, beste plassering var en 58.-plass i slalåm.

## Medaljer
Arkeologiåret 1997

**Arkeologiåret 1997** er en oversikt over blant annet utgravninger, fødte og avdøde personer med tilknytning til arkeologi i 1997.

## Utgravninger
* Oppgravingen av Yagans hode.

## Priser
*Clemency Chase Coggins mottar Gullmedalje for fremragende innsats innen arkeologi av Archaeological Institute of America (AIA).

## Andre hendelser
* Hanover blir utpekt til beskyttelse under Protection of Wrecks Act 1973 den 19. juli.

## Dødsfall

* 10. januar – Darrell A. Amyx, amerikansk klassisk arkeolog (født 1911)
* 3. februar – Boris de Rachewiltz, italiensk-russisk egyptolog og arkeolog (født 1926)
* 28. april – Rostislav Holthoer, finsk egyptolog (født 1937)
* 6. november – Anne Stine Ingstad, norsk arkeolog (L'Anse aux Meadows) (født 1918)
* Bengt Järbe, svensk arkeolog, bibliotekar og forfatter (født 1919) 


James_Bennett_Griffin.jpg|James Bennett Griffin(1905–1997)


## Referanser
Tsjekkoslovakia under Vinter-OL 1948

**Tsjekkoslovakia under Vinter-OL 1948**. Førtisju sportsutøvere, hvorav seks kvinner, fra Tsjekkoslovakia deltok i åtte sporter under Vinter-OL 1948 i St. Moritz. Tsjekkoslovakia kom på ellevteplass med en sølvmedalje. Vladimír Zábrodský var Tsjekkoslovakias flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Arkeologiåret 1998

**Arkeologiåret 1998** er en oversikt over blant annet utgravninger, fødte og avdøde personer med tilknytning til arkeologi i 1998.
__NOTOC__
## Hendelser
*Selv om Astigi (dagens Écija i Andalucía) er en av de største og mest komplette romerske byer som er gravd ut, beslutter borgermester Julian Álvarez Pernía i 1998 å bruke bulldoser på Écijas romerske ruiner og erstatte dem med en parkeringsplass for 299 biler.

## Utgravninger
*Igeum-dong, et begravelsesseremonisted i en bosetting i Mumun keramikkperiode i Sacheon, Sør-Korea (utgravningene fullføres i 1999).
*Utgravninger i Urkesh av Deutsche Orient-Gesellschaft.
*Oktober – Utgravninger begynner ved «Seahenge» («Holme I»), en forhistorisk tømmersirkel utenfor Holme-next-the-Sea i England som ble oppdaget tidligere dette året.

## Funn
* «Whydah Galley» piratskipsvrak.
* Arthursteinen i Tintagel slott.
* Verdens eldste våtrisjordbruksområde (terrasse), ca. 800&nbsp;f.Kr., ved Okhyeonfunnstedet, Ulsan, Sør-Korea.

## Publiseringer
* Flemming Kaul – *Ships on Bronzes: a study in Bronze Age religion and iconography*
* Ian M. Stead – *The Salisbury Hoard*
* Patricia Wattenmaker – *Household and State in Upper Mesopotamia: specialized economy and the social uses of goods in an early complex society*

## Priser
*Anna Marguerite McCann mottar Gullmedalje for fremragende innsats innen arkeologi av Archaeological Institute of America (AIA).

## Andre hendelser
* Utstilling avholdes i Harvard Universitys Semitic museum, Cambridge, Massachusetts: «The Sphinx and the Pyramids: One Hundred Years of American Archaeology at Giza». En modell av Gizaplatået blir fremstilt for utstillingen.

## Dødsfall

 
## Referanser
«Kranfartøy Nr. 2»

**«Kranfartøy II»** ble bygget ved Marinens Hovedverft, Horten og sjøsatt 19.4.1888 som byggenummer 69. Mineforsvaret hadde ved Oscarsborg festning en rekke mindre fartøyer for utlegging og ettersyn av minesperren i Drøbaksundet. «Kranfartøy II» ble overført Oscarsborg 1.10.1899 og tjenestegjorde her frem til i 1935 da det ble kondemnert, solgt og hugget opp ved Stavanger Skibs-ophugnings Co AS, Stavanger.

Kort tid etter ble «Kranfartøy Nr.9» overført til Oscarsborg. Den 14.4.1936 ble dette omdøpt til **«Kranfartøy Nr.2»**. Det er derfor dette fartøyet det refereres til når en omtaler innsatsen til kranfartøyet ved Oscarsborg den 9. april 1940.

«Kranfartøy Nr.2» fikk en viktig rolle ved striden i Drøbaksundet. Dette fordi det var kjelesjau ved dampkraftverket i Drøbak slik at festningens landfaste lyskastere var ute av drift. Oscarsborg hadde på den tid ingen radar og en var helt avhengig av å se målet med det blotte øyet. I nattemørke måtte dette belyses med lyskaster. Motlys kunne også være aktuelt for å blende motstanderen og hindre ham i å se sitt mål. «Kranfartøy Nr.2» hadde dermed festningens eneste operative lyskaster!

Sjef på «Kranfartøy Nr.2» den 9. april var signalør Bakke. Kranfartøyet ble den første som oppdaget og rapportert de inntrengende skipene i grålysningen og tåke like foran festningen. Nr.2 lå på Drøbaksiden og slik til at den belyste styrbord side av «Blücher».  Dette var til hjelp for orografene i Kopåsbatteriet, men til mindre hjelp for orografen i Hovedbatteriet som ikke fikk belyst målets vannlinje. Signalør Bakke belyste imidlertid målets øvre deler for deretter å slå lysstrålen ned mot sjøen. Dette var til hjelp for sikte fra Hovedbatteriet. Kommandanten, Oberst Eriksen, ga senere Bakke anerkjennelse for dennes bruk av lyskasteren.

«Kranfartøy Nr.2» ble i april 1940 overtatt av den tyske Kriegsmarine under navnet *Kranschiff II* og fortsatte ved  Oscarsborg. Fartøyet ble utrangert og solgt i 1970.

Skipsdata for «Kranfartøy Nr.2»:
* Byggenummer 29, Moss verft AS, Moss.
* Sjøsatt: 1917 som Nr.9
* Lengde: 22,56 m
* Bredde: 6,25 m
* Dypgående: 2,6 m
* Fortrengning: 117,32 tonn
* Fart: 9 knop
* Byggemateriale: jern

Fartøyene var utstyrt med dampmaskin og åpen bro. På akterdekket stod en stor trommel for elektriske kabler til minene. På fordekket en lastebom for utsetting av miner og et kraftig spill for å kunne hale dem opp igjen for ettersyn. I baugen var montert en stor lyskaster 40–45&nbsp;cm i diameter.

## Referanser


## Litteratur

* Fjeld, Odd T. (ed.): "Klar til strid – Kystartilleriet gjennom århundrene", Kystartilleriets Offisersforening, Oslo 1999 ISBN 82-995208-0-0
* Ribsskog Asbjørn: *Kystartilleriet under den annen verdenskrig 1939–1945*, Atheneum forlag, ISBN 82-503-1110-8 
* Terjesen, Bjørn: *KYSTARTILLERIETS UNDERVANNSFORSVAR 100 ÅR*, Bergen januar 2000, 112 sider, ISBN 82-995461-0-9.
* Wilmar, Atle: *Mineforsvarets kranfartøyer*, Norsk Skipsfartshistorisk Selskap: *Skipet*, 23 årg. nr 4, 1997

## Eksterne lenker
*  Oversikt over byggenummer ved Horten verft
Valkendorfs Kollegium

**Valkendorfs Kollegium** i Sankt Peders Stræde, Latinerkvarteret i København, er et kollegium, som kan skrive sin historie helt tilbake til den 26. februar 1589, hvor det ble grunnlagt av Christoffer Valkendorf.

Kollegiets nåværende bygning er fra 1865–1866 og tegnet av Kommunehospitalets arkitekt Christian Hansen. Den ble forhøyet i 1920 og er siden blitt fredet.

Mange kjente personer har vært alumni på kollegiet gjennom tidene. Av de mest kjente kan nevnes:

* Herman Bang
* Steen Steensen Blicher
* Frederik Dreier
* Johannes Ewald
* N.F.S. Grundtvig
* B.S. Ingemann
* Canuto Kallan
* Peder Lauridsen Kylling
* Frederik Christian Sibbern
* Henrik Stampe

## Referanser

## Eksterne lenker
* Hjemmeside
Eide bibliotek

**Eide bibliotek** er et bibliotek i Eide kommune i Møre og Romsdal. Hovedbiblioteket ligger sentralt på øvre torg. Biblioteket har en 80-prosentsstilling bemannet, og er åpent 15 timer i uka.

## Historikk

Den første skriftlige kilden til Eide biblioteks historie er en «Forhandlingsprotokol for Eide Sogns Bogsamling» datert den 18. august 1875. Referatet er imidlertid slik formulert at en med sikkerhet må kunne slå fast at Eide bibliotek nok hadde eksistert i flere år. Det forteller bl.a. om hvilke bøker man vedtok å kjøpe inn:

« Aar **1875** d.18de August holtes Møde i Bestyrelsen for Eide bogsamling. Formand Leiv Halaas fraværende. Bibliotekar Aslak Olsen Halaas tilstede. Hvor da forhandledes: 1. Bestemtes innkjøp af følgende Bøger til Boksamlingen. Ahlfeldt, Menneskelivet Smidt, Handarbeideren Stenersen, Veiledning i kreaturstell Alene i London Plath W, En leges brev til en Moder …  »

I 1875 var biblioteket plassert i et lite avlukke i tårnet bak galleriet i kirken. Der hadde bibliotekar Aslak O. Halaas ei luke som han betjente lånere gjennom. Bøkene var nummerert og stilt opp kronologisk etter dato de var kjøpt inn. Den første registrerte boken i katalogen til Eide sognebibliotek var: *No 1. Luthers forklaring over Galaterbrevet*. En rekke gamle bøker fra det 18. århundre finnes fremdeles i biblioteket. En av dem er *Utvalgte skrifter* av Henrik Wergeland fra 1876. Den ble registrert som nr. 200. Av protokollene gikk det frem at rundt århundreskiftet hadde boksamlingen ca. 400 bøker.

Fra 1936 til 1938 oppholdt biblioteket seg i større lokaler som senere ble brukt som postkontor. Etterpå flyttet biblioteket til et rom i det gamle bedehuset i Eide sentrum. I 1950 flyttet biblioteket til kommunehuset. I perioden fra 1961 til 1977 var biblioteket plassert i 1. etg. hos Einar G. Naas. I 1977 bygde kommunen nytt rådhus og biblioteket fikk flytte tilbake til det gamle kommunehuset.

Da boksamlingen og tjenestene økte merket biblioteket plassmangel. I 1995 lyktes det å få nye lokaler på 200 kvm. i Egil K. Eides forretningsbygg i Eide sentrum.

## Litteratur
*Hjellnes, Louise Aurdal: *Eide kommune 100 år*, «Eide bibliotek 122 år».  Eide, 1987
*Forhandlingsprotokol for Eide Sognsbogsamling. Eide, 1875

## Eksterne lenker
* Søk i Bibliotekets kataloger
* Info om biblioteket Eide kommune
Jakob Ammann

**Jakob Ammann** (også skrevet **Jacob Amman**) (født 12. februar 1644 i Erlenbach im Simmental i Sveits, død mellom 1712 og 1730 formodentlig i Zellwiller i Elsass) var en anabaptistleder og den første lederen av den religiøse bevegelsen Amish.

## Fødsel og død
Jakob Ammann ble født i 1644, i Erlenbach im Simmental i kantonen Bern i Sveits, men flyttet senere til Alsace som en del av anabaptistisk emigrasjon fra kantonen Bern. Hans eksakte fødselsdato er ukjent. Han var trolig leder av den menigheten inntil sin død. Hans dødsdato er også ukjent, dog indikerer kilder at han døde etter 1712 og før 1730. Ammanns navn er funnet i en offentlig Alsace liste som Mennonites måtte signere i 1708. En Erlenbach-kilde i forbindelse med hans datters dåp i 1730 nevner at han var død før denne hendelsen.

## Referanser
Franz Kapus

**Franz Kapus** (født 12. april 1909, død 4. mars 1981) var en sveitsisk bobkjører som deltok i de olympiske vinterleker 1948 i St. Moritz, 1952 i Oslo og 1956 i Cortina d'Ampezzo.

Kapus ble olympisk mester i bobsleigh under Vinter-OL 1956 i Cortina d'Ampezzo. Han var med på det sveitsiske laget som vant firerbob foran Italia og USA. De andre på laget var Gottfried Diener, Robert Alt og Heinrich Angst.

Kapus ble verdensmester i firerbob i 1955.

## OL-medaljer
* 1956  Cortina d'Ampezzo -  **Gull** i bobsleigh, firerbob  Sveits
 
## Eksterne lenker
*
Arnt J. Mørland

**Arnt Jacobsen Mørland** (født 23. juni 1888, død 28. september 1957) var en skipsreder og stortingsrepresentant fra Arendal. 

Mørland satt som stortingsrepresentant for Kristelig Folkeparti i Aust-Agder fra 1953 til han døde i 1957.

## Bakgrunn
Mørland ble født i Arendal av foreldrene Sofie Jacobsen (1855–1945) og Jens Halvorsen Mørland (1853–1936). Han giftet seg 16. juli 1913 med Constance Thomsen (1889–1977). Begge ble begravet på Arendal kirkegård. Sammen fikk de fem barn, tre jenter og to gutter. Den ene jenta døde rett før sin fire års bursdag.

## Skipsrederen
Mørland startet først opp med rederselskapet «Agdesidens Rederi», etablert 23. september 1916 sammen med John Wilson. I 1919 gikk Wilson ut av selskapet og etablerte sitt eget selskap, John Wilsons rederi. Mørland ble da eneeier og samme år etablerte han selskapet «Arnt J. Mørland». 
I 1927 startet han «Mørland Shipping Company», og i 1930 startet han «Mørland Tankrederi». Etterhvert satt han med kontrollen over alle tre selskapene. Mørland hadde store tap under andre verdenskrig, kun skipet M/T "Fjordaas" var igjen da krigen var over. Han ble arrestert av tyskerne 24. februar 1944 og ført til Arkivet i Kristiansand for avhør og deretter overført til Grini fangeleir. Han ble løslatt 8. mai 1945. Selskapet «Arnt J. Mørland» har idag (2009) kontorer på Langbryggen i Arendal.

I tillegg til å være skipsreder var Mørland aktiv i det lokale samfunnsliv i Arendal. Han donerte blant annet penger til ombygging av kirkeorgelet i Trefoldighetskirken i Arendal, som sto ferdig i 1957, og sto bak etableringen av Arendal Sjømannsskole som sto ferdig i 1954. Han var også med på å donere penger til tre glassmalerier i sjømannskirken i Rotterdam. Han var også opptatt av å gi ungdom innblikk i livet til sjøs. I 1948 gav han flere av skipene sine i oppdrag å innlede et samarbeid med ulike skoler. Hvert skip ble adoptert av en skole og mens elevene skulle skrive til mannskapet om bord om hjemlige forhold, skulle mannskapet sende tilbake glimt fra sine opplevelser i form av en skipsavis.

## Utmerkelser
Arnt J. Mørland ble utnevnt til ridder av 1. klasse av St. Olavs Orden og var ridder av 1. klasse av den svenske Vasaordenen.

Arkivet etter Arnt J. Mørlands rederivirksomhet befinner seg ved KUBEN i Arendal. Arkivet omfatter materiale fra flere rederier. Agdersidens rederi, Mørlands rederi, Mørlands Tankrederi, Mørland Offshore, Mørland Shipping. Arkivet inneholder bl.a. styreprotokoller fra de ulike selskapene, regnskap, korrespondanse, styremøter, materiale knyttet til skip/lektere/rigg, personaldokumentasjon.

## Referanser


## Litteratur
* Dannevig, Birger: *Arnt J. Mørland 1916-1966*, 1966

## Eksterne lenker
*
Analyze This

***Analyze This*** er en amerikansk komedie fra 1999 med Robert De Niro og Billy Crystal i hovedrollene. Regi er ved Harold Ramis. Filmen handler om en psykiater som noe motvillig får i oppdrag å behandle en beryktet mafiaboss.

Filmen ble både en kritikermessig og publikumsmessig suksess. Den ble i 2002 etterfulgt av en mindre vellykket oppfølger kalt *[[Analyze That]]*.

## Handling
Paul Vitti (Robert De Niro) er en av New Yorks mektigste gangstere. Men da det blir Pauls tur til å overta rollen som leder for gangsterfamilien, får han panikkangst. Ved en tilfeldighet kommer han i kontakt med psykiateren, Ben Sobol (Billy Crystal), som lever et helt "vanlig" liv. Ben sier først nei, men blir såpass fascinert (og presset) av tanken på denne store utfordringen at han ombestemmer seg. Men hadde ikke regnet med at han skulle drive terapeutisk behandling til alle døgnets tider.

## Om filmen
*Analyze This* ble forholdsvis godt mottatt av anmelderne og har oppnådd 69% på Rotten Tomatoes og 61% på Metacritic. Anmelderne i aviser og blader som *[[San Francisco Chronicle]], [[Entertainment Weekly]], [[The New York Times]]* og *[[Washington Post]]* var blant de aller mest fornøyde. Roger Ebert gav den tre av fire stjerner.

Filmen ble en suksess på kino og innbrakte 177 millioner dollar på verdensbasis i 1999, hvorav 107 millioner i USA.

Både *[[Dagbladet]]s* og *[[VG]]s* anmelder gav den terningkast fire.

## I rollene
* Robert De Niro – Paul Vitti
* Billy Crystal – Ben Sobel M.D.
* Lisa Kudrow – Laura MacNamara 
* Chazz Palminteri – Primo Sindone
* Joe Viterelli – Jelly
* Kyle Sabihy – Michael
* Pat Cooper – Sal Masiello
* Joe Rigano – Manetta
* Leo Rossi – Carlo Mangano
* Richard S. Castellano – Jimmy
* Pasquale Cajano – Frankie Zello
* Gene Ruffini – Joe Baldassare

## Referanser


## Eksterne lenker
*
Giacomo Conti

**Giacomo Conti** (1918–1992) var en italiensk bobkjører som deltok i de olympiske vinterleker 1956 i Cortina d'Ampezzo.

Conti ble olympisk mester i bobsleigh under Vinter-OL 1956 i Cortina d'Ampezzo. Sammen med Lamberto Dalla Costa vant han toerbob foran et annet lag fra Italia og Sveits.

## OL-medaljer
* 1956  Cortina d'Ampezzo -  **Gull** i bobsleigh, toerbob  Italia

## Eksterne lenker
*
Kekchi

**Kekchi** *(q'eqchi')* er et mayisk språk som snakkes av ca. 500&nbsp;000 mennesker i Guatemala og Belize.

Kekchi har to hoveddialekter: en som snakkes i Cobán i Alta Verapaz og en som snakkes i de øvrige områdene.

## Eksterne lenker
*
Kakchikel

**Kakchikel** (*kaqchikel ch'ab'äl*, også skrevet *kaqchiquel*, *cakchiquel* eller *caqchiquiel*) er et mayisk språk som snakkes av rundt 500&nbsp;000 medlemmer av kakchikelfolket i det sentrale Guatemala.

## Eksterne lenker
* 
*
Robert Alt

**Robert Alt** (født 2. januar 1927, død 4. desember 2017) var en sveitsisk bobkjører som deltok i De olympiske vinterleker i 1956 i Cortina d'Ampezzo.

Alt ble olympisk mester i bobsleigh under Vinter-OL i 1956 i Cortina d'Ampezzo. Han var med på det sveitsiske laget som vant firerbob foran Italia og USA. De andre på laget var Franz Kapus, Gottfried Diener og Heinrich Angst.

Alt ble verdensmester i firerbob 1955 i St. Moritz.

## OL-medaljer
* 1956  Cortina d'Ampezzo -  **Gull** i bobsleigh, firerbob  Sveits
 
## Referanser


## Eksterne lenker
*
Glorieta de la Palma

**Glorieta de la Palma** er en rundkjøring i Mexico by som forbinder Paseo de la Reforma med Calle Río Rhin og Calle Niza. Den var med i den originale planen til arkitekten Louis Bolland for bulevarden, og sto som Reformas andre rundkjøring ferdig i 1865. Glorieta de la Palma har fått navnet sitt fra den høye palma som står i midten. Den er den eneste av rundkjøringene langs Reforma som aldri har hatt et monument. Den karakteristiske bygninga til Bolsa Mexicana de Valores ligger ved rundkjøringa, på motsatt side av Zona Rosa.
Firedimensjonal

**Firedimensjonal** eller **4D** står for fire dimensjoner. Man er enig om at det finnes tre fysiske dimensjoner (romkoordinater), men ifølge relativitetsteorien skal også tid betraktes som en dimensjon. I så fall finnes det fire dimensjoner; høyde, bredde, dybde og tid. 

I fysikken verden diskuteres det om enda flere romlige dimensjoner, og i så fall skal den fjerde dimensjonen være en fysisk retning. 

I fysikk og matematikk kan en sekvens av *n* tall betraktes som en posisjon i et *n*-dimensjonalt rom. Når *n* = 4, blir settet av alle slike posisjoner kalt firedimensjonal euklidsk rom. 

## Se også
* 4D-film
* Fjerde Dimensjon (programvare)
* Firedimensjonal verden
* 2D
* 3D
Arkeologiåret 1999

**Arkeologiåret 1999** er en oversikt over blant annet utgravninger, fødte og avdøde personer med tilknytning til arkeologi i 1999.

## Utgravninger
* Utgravninger gjenopptas i Qatna, i Syria.
* Vidtfavnende vertikal og horisontal utgravning i verdens eldste våtrisjordbruksområde (terrasse), fra ca. 800&nbsp;f.Kr., ved Okhyeon-funnstedet, Ulsan, Sør-Korea.

## Funn
* Skipsvraket av RMS ''Carpathia'' blir lokalisert.
* 105 mumier blir oppdaget i de 4 første gravene som blir åpnet i Dalen med de gylne mumier.
* Et nedfryst og mumifisert legeme, seinere kalt Kwäday Dän Ts’ìnchi ("Funnet person fra lang tid tilbake"), blir funnet i en canadisk isbre.
*Warmsworth depotfunn (antatt nedgravd ca. 1635).

## Priser
*Patty Jo Watson mottar Gullmedalje for fremragende innsats innen arkeologi av Archaeological Institute of America (AIA).

## Publiseringer
* Juli–augustutgaven av *Archaeology* spør: «Er Schliemann-masken en forfalskning?» Noen vitenskapsmenn merker seg at «Agamemnons maske» er veldig forskjellig fra de andre som er funnet på stedet, og hevder at Schliemann endret på masken for å få den til å se mer heroisk ut.

## Hendelser
* Kjøleviksteinen blir flyttet fra Universitetets Oldsaksamling til Georg Sverdrups hus på Blindern.

## Dødsfall
* 31. mars – Juri Knorosov, sovjetisk lingvist og epigrafiker av mayahieroglyfer (født 1922)
* 16. juli – Barri Jones, engelsk arkeolog (født 1936)
* 18. september – Albert Bantelmann, tysk oldtidshistoriker (født 1911)
* Arvid Andrén, svensk klassisk kunsthistoriker og arkeolog (født 1902)
Stein Gabrielsen

**Stein Gabrielsen** (født 14. januar 1950, død 19. oktober 2009) var en norsk sjømann og motormann. Av en besetning på 30 var Gabrielsen  eneste overlevende etter MS «Norse Variant»-forliset 22. mars 1973, om lag klokken 14.

Gabrielsen ble oppdaget nesten 3 døgn etterpå, den 25. mars kl. 09.06. Gabrielsen hadde da oppholdt seg på to ulike redningsflåter i løpet av tre døgn i høy sjø, snøbyger og vind i orkans styrke. Kl. 11.50 ble han hentet opp av MT «Mobile Lube».

At Gabrielsen overlevde kan sannsynligvis tilskrives hans gode fysikk og ferdighet i svømming, flere ganger måtte han svømme etter flåtene han oppholdt seg om bord i. Stein Gabrielsen fortsatte til sjøs etter forliset, men fikk problemer med ettervirkninger og måtte gå i land etter 3 år og arbeidet etter det på land.

## Se også

* MS «Anita»

## Referanser



## Litteratur
* Øystein Molstad-Andresen: *Bare en kom tilbake*, Gyldendal Norsk forlag, 1973, ISBN 82-05-06065-7
4th Dimension

**4th Dimension** eller **4D** (eller **Silver Surfer** som det var kjent som under tidig utvikling) er en relasjonsdatabase med et utviklingsmiljø utviklet av franskmannen Laurent Ribardière i 1984. 

I 1993 introduserte 4D Server en "klient/server versjon" av 4th Dimension. 4D er opprinnelig et Apple Macintosh-produkt, men siden 1995 har også 4D hatt støtte for Microsoft Windows.

4Ds produktlinje har siden ekspandert til en SQL frontend, en integrert kompilator og flere plugins for å øke produktiviteten og utseendet. Noen av de mer brukbare plugins inkluderer 4D Write (tekstbehandling), 4D Draw (vektorgrafikkshåndtering), 4D View (regnearksfunksjonalitet) og 4D Internet Commands (mulighet for å legge til internettrelaterte funksjoner i databasen). Det finnes også over 100 tredjeparts-plugins, både fritt og kommersielt tilgjengelig. 

I de senere årene har populariteten omkring bruken av 4D som en webserver blitt større. Å ha både webserver og kompilerte applikasjoner i ett gir utviklerne mulighet til å skape websider med høyt tilpasningsnivå. 

4D publiseres av det franske bolaget 4D SA, og databasen distribueres internasjonalt av såvel lokale datterbolag som frittstående distributører. 

## Eksterne lenker
* 
* 4Dtoday.com
Eidskog Fotball

**Eidskog Fotball** er en norsk fotballklubb i Eidskog kommune i Innlandet. Klubben ble etablert i 1991, og har både kvinne- og herrelag samt aldersbestemte lag for jenter og gutter.

Herrelaget spiller i 4. divisjon. De spilte i 3. divisjon i 2012-sesongen og berget plassen, men valgte å trekke laget før 2013-sesongen. Kvinnelaget spiller også i 4. divisjon. I 2008 vant de sin avdeling i 4. divisjon og vant deretter kvalifisering til opprykk mot Linderud-Grei Toppfotball (LGT) og Stabæk Fotball Kvinner.

## Tabellen

## Divisjonsutvikling

## Referanser




## Eksterne lenker
* Klubbens hjemmesider
Peder Inge Furseth

**Peder Inge Furseth** (født 14. desember 1961) er en norsk sosialøkonom med doktorgrad i sosiologi. Han er professor i innovasjon ved Handelshøyskolen BI. 

Furseth tok utdannelsen ved Universitetet i Oslo. Han har vært gjesteforsker ved University of California at Berkeley årlig siden 1993, da han fikk et Fulbright-stipend  

Furseth underviser, forsker og leder næringslivsnettverk ved Handelshøyskolen BI hvor han har vært ansatt i full tid siden år 2000. 

Furseth var leder av forskningsprosjektet Verdidrevet tjenesteinnovasjon (2008-2013). Prosjektet var finansiert hovedsakelig av Norges forskningsråd, og resulterte i en bøker, artikler og oppslag i media. 

I 2009 fremla Furseth skarp kritikk av Innovasjon Norge, og uttalte blant annet at organisasjonen burde legges ned, da det meste av pengene går til distriktsutvikling uten nytenkning.

## Bibliografi
* "Innovation in an Advanced Consumer Society". Skrevet sammen med Richard Cuthbertson, og utgitt på Oxford University Press i 2016. 
*"Innovation and Culture in Public Services: The Case of Independent Living". Skrevet sammen med Steve DeMello, og utgitt på Edward Elgar i 2016.
*"Innovating in a Service-Driven Economy: Insights, Application, and Practice". Skrevet sammen med Stephen Ezell og Richard Cuthbertson, og utgitt på Palgrave Macmillan i 2015. 

## Referanser




## Eksterne lenker